text: أربع خلطات لنفشة و زيادة لمعان الشعر
text: #000001
text: أربع خلطات لنفشة وتنعيم و زيادة لمعان للشعر واهم شي بتمنع تقصف الشعر
text: #000002
text: الخلطات انا مجربتن عنجد عنجد هدول التوب عندي و كل اسبوع بستعمل وحده منن كلن ممتازين بس الي بالأفوكادو متل السحر تماما كأني عملت لشعري بروتين و أحلى
text: #000003
text: رح نبلش بأول خلطة و انا سبق وحكيت عنها و رح أرجع ضيفها للخلطات
text: #000004
text: منهرس حبة أفوكادو مع معلقتين زيت جوز الهند ومعلقة عسل و منحركن منيح منحطن على الشعر مدة ساعة ونص لساعتين و بعده عالحمام ......
text: #000005
text: منحط ٣ معالق زيت زيتون مع معلقة و نص عسل ومنحرك منيح ليصيرو متل الزبدة السايحة شكلن
  ومنمسح فيها الشعر و منركز كتير على أطراف الشعر و منلف الشعر بكيس نايلون لتتفاعل الخلطة مدة ساعتين حاولو لا تزيدو ولا تنقصو ساعتين و عالحمام ....
text: #000006
text: منحط معلقتين عسل مع بيضة وحده ومع معلقة ونص خل ومنحرك الخليط منيح و منحطو من فروة الراس لأخر الشعر مع تدليك لشعر منيح ومنغطي الراس مدة ساعة وحده بس ... وعالحمام ....
text: #000007
text: منهرس قرن موز واحد مع معلقتين عسل و٣ معالق لبن او زبادي ومنحرك المزيج ليصير متل شكل البودي لوشن ومنمسح الشعر كلو من الجذور للأطراف مدة ساعة ونص لساعتين ... و عالحمام
text: #000008
text: صبايا فيكن تستعملو هالوصفات مرة بالأسبوع عشان ما تشعرو بالملل وكل أسبوع اختارو خلطة و عملوها سدقوني بحياتكن ما بقا بتعانو من الشعر الباهت أو المقصف ... و دعولي
text: #000009
text: وصفات طبيعية لجمالك من الخضار
text: #000010
text: يعطيكي العافية شو فائدة وصفة الافاكادو
text: #000011